
Semua Perbuatan Baik Adalah Sedeqah 

Diriwayatkan dari Abu Musa Radhiyallahu ‘Anhu, Nabi Shallallahu ‘Alaihi Wasallam pernah 
bersabda, "Setiap Muslim harus bersedeqah." Seseorang bertanya, "Ya Rasulullah! Jika seseorang 
tidak memiliki apa pun untuk disedeqahkan, apa yang harus dia lakukan?" Nabi Shallallahu ‘Alaihi 
Wasallam bersabda, "Dia harus bekerja hingga memperolehi upah dan memberikan Sedeqah?" 
Lebih jauh orang-orang bertanya, "Bagaimana jika hal itu pun tidak dapat dia lakukan?" Nabi 
Shallallahu ‘Alaihi Wasallam menjawab, "Tolonglah orang yang memerlukan pertolongan." Orang- 
orang berkata, "Jika dia tidak dapat melakukan hal itu?" Nabi Shallallahu ‘Alaihi Wasallam 
bersabda, "Maka dia harus mengerjakan semua perbuatan baik yang Ma’aruf dan menghindari 
semua perbuatan buruk yang dilarang Islam, dan hal ini akan diperhitungkan sebagai pahala 
Sedeqah." [Shahih Al-Bukhari] 

PENJELASAN HADITS 

O^^etiap Muslim haruslah bersedeqah dan jika sekiranya dia tidak memiliki apa pun untuk 
disedeqahkan, maka hendaklah dia berbuat perkara kebaikan kerana semua perkara kebaikan yang 
dilakukan adalah dianggap sebagai Sedeqah, bahkan meninggalkan perkara-perkara maksiat dan 
mungkar juga adalah dianggap sebagai Sedeqah. Firman Allah dalam Surah Al-Lail ayat 5-10: 

"Jelasnya, adapun orang yang memberikan apa yang ada padanya ke jalan kebaikan dan bertaqwa 
mengerjakan suruhan Allah dan meninggalkan segala laranganNya. Serta dia mengakui dengan 
yakin akan perkara yang baik. Maka sesungguhnya Kami akan memberikannya kemudahan untuk 
mendapat kesenangan Syurga. Sebaliknya, orang yang bakhil daripada berbuat kebajikan dan 
merasa cukup dengan kekayaan dan kemewahannya. Serta dia mendustakan perkara yang baik. 
Maka sesungguhnya Kami akan memberikannya kemudahan untuk mendapat kesusahan dan 
kesengsaraan." 

Sesiapa yang suka bersedeqah dan bertaqwa kepada Allah serta membenarkan adanya pahala 
yang terbaik di Syurga, maka sesungguhnya Allah akan mempermudahkan baginya jalan menuju 
kebahagiaan. Tetapi sesiapa yang bakhil, kedekut dan puas dengan kemewahan serta kesenangan untuk 
dirinya sendiri sahaja tanpa menghiraukan kesenangan orang lain serta mendustakan adanya pahala yang 
terbaik, nescaya Allah akan memudahkan baginya jalan menuju kemalangan. Para Malaikat mendoakan 
kepada orang yang bersedeqah, "Wahai Allah, berilah pengganti untuk apa yang telah diberikan 
seseorang untuk apa yang telah diberikan seseorang dengan niat kerana Engkau." 

Diriwayatkan dari Abu Hurairah Radhiyallahu ‘Anhu, bahawa Nabi Shallallahu ‘Alaihi Wasallam 
pernah bersabda, "Setiap hari, dua Malaikat turun ke bumi, salah seorang dari mereka berkata: "Ya 
Allah, gantilah harta orang yang bersedeqah di JalanMu dengan rezeki yang lebih banyak." 
Sedangkan yang satunya lagi berkata: "Ya Allah, binasakanlah harta orang yang menahan hartanya 
untuk disedeqahkan.” 




Pengertian Zakat 

Menurut Bahasa Arab: Berkembang, bertambah, berkat dan suci, jadi Zakat mensucikan pengeluarnya 
dari dosa dan mengembangkan pahalanya. 

Menurut Istilah Islam: Kadar harta yang tertentu diberikan kepada yang berhak menerimanya dengan 
beberapa syarat. 

Syarat Zakat 

1 . Islam, tidak wajib bagi orang bukan Islam 

2. Merdeka 

3. Miliksempurna 

4. Cukup nisab 

5. Sampai satu tahun disimpan dan cukup Haul = : 

6. Tidak dipakai sebagai perhiasan wanita 

Bahagian Zakat S 

Zakatterbahagikepadaduabahagian: 

1. ZakatHarta 



Zakat Fitrah 



Zakat Harta 

Zakat Harta terbahagi kepada beberapa jenis: I f 

1. Zakat Emas dan Perak I ' 

2. Zakat Perniagaan J ^ | 

3. Zakat Binatang Ternakan 

4. Zakat Pertanian 

5. Zakat Ma’adin, Kunuz, Rikaz jj^ » J ^ V 

6. Zakat Wang 

7. Zakat Saham 

Zakat Pitrah 

Zakat Fitrah atau Zakat Tubuh badan diwajibkan pada akhir bulan Ramadhan ke atas setiap orang Islam 
yang cukup syaratnya. Orang yang wajib mengeluarkan Zakat Fitrah ialah orang Islam, Mukallaf dan 
mampu mengeluarkan Zakat serta mencukupi. Ini bererti apa yang dikeluarkan itu sudah merupakan 
barang yang lebihan daripada yang wajib, cukup untuk dipakai pada Hari Raya serta malamnya. Zakat 
Fitrah boleh dikeluarkan dalam bentuk wang menurut nilai atau harga umum pasaran. Di Negeri Selangor 
Darul Ehsan nilai wang zakatnya ialah RM7 bagi seorang. 

Mimbar Nakhoda ini diterbitkan secara mingguan oleh Biro Dakwah Amar Maaruf Nahi Munkar, Masjid 
Jamek Kampung Nakhoda, Jalan Nakhoda Tengah, 68100 Batu Caves, Selangor Darul Ehsan dengan kerjasama 
Naqsyabandi Akademi Quran Sunnah Hadits, Madrasah Ulul Azmi, Kampung Sepakat Wira Damai, Batu 
Caves. Cetakan adalah terhad, maka digalakkan untuk difotostat dan diedarkan kepada orang lain, semoga Allah 
memberkati dan memberikan ganjaran pahala yang berterusan, Amin. 



Ketua Editor: Ust. Jalalluddin Ahmad Ar-Rowi 
Penolong Editor: Sdr. Muhammad Taufiq 

ALLAH ADALAH WU JUD YANG MUTHLAQ TANPA 
RUPA DAN TANPA HAD 

Telah berkata Al-‘Alim Al-‘Allamah Asy-Syaikh Muhammad Ibni Fadhlullah Al-Burhanpuri Rahmatullah 
‘Alaih di dalam kitabnya Risalah Tuhfah Al-Mursalah, 

“Ketahui olehmu hai saudara, lagi dianugerahi Haqq Subhanahu Wa Ta’ala akan kiranya bahagia akan kami 
dan akan kamu, bahawasanya Haqq Subhanahu Wa Ta’ala itu Dia adalah Wujud yang Muthlaq, maka tiada 
bagiNya rupa, dan tiada bagiNya had hingga dan tiada bagiNya ketentuan yang tersimpan, dan tiada berbilang 
beserta ZhahirNya dan Tajalli kenyataanNya dengan rupa dan had, dan tiada Dia berubah-ubah daripada 
keadaanNya sedia ada yang tiada berupa dan tiada berhingga itu, dan Dia adalah Haqiqat yang menjadikan 
sekalian alam yang Maujud ini dan BathinNya, dan bahawasanya sekalian Maujud ini hingga zarrah jua pun tiada 
sunyi daripada Wujud itu dan bahawasanya Wujud itu tiada pada makna Tahqiq dan Ushul dari kerana keduanya 
itu daripada makna Mashdariyyah, tiada Maujud keduanya pada Kharij. Maha Tinggi Haqq Ta’ala daripada 
perkataan demikian itu dengan KetinggianNya yang amat besar.” 



tokohislam ANAS IBNI M A I.IK 



Nama sebenar beliau ialah Anas bin Malik bin Al- 
Nadr bin Dhamdam bin Zayd bin Harom bin Jundub 
bin ‘Amir bin Ghanm bin ‘Adiyy bin An Najjar,Abu 
Hamzah Al-Anshari Al-Kharaji. Beliau juga termasuk 
dalam kerabat Rasulullah Shallallahu'Alaihi Wassalam 
yang sanadnya bertemu pada ‘Amir bin Ghanm bin 
‘Adiyy. Di awal pertemuan beliau dengan Baginda 
Rasulullah Shallallahu'Alaihi Wassalam. Beliau baru 
sahaja berusia sepuluh tahun. Ketika Baginda 
Rasulullah Shallallahu'Alaihi Wassalam baru sahaja 
tiba di Al-Madinah Al-Munawwarah ibu Sayyidina 
Anas, ‘Ummu Sulaym mendapati setiap masyarakat di 
Madinah membawa hadiah untuk diberikan kepada 
Baginda Rasulullah Shallallahu'Alaihi Wassalam yang 
baru sahaja tiba dari Makkah dalam peristiwa Hijrah. 

Namun ibu yang mulia ini tidak mempunyai 
sebarang hadiah yang dapat diberikan kepada Baginda 
Rasulullah Shallallahu'Alaihi Wassalam, lalu beliau 
pun datang bertemu dengan Baginda Rasulullah 
Shallallahi'Alaihi Wassalam dan menyatakan kepada 
Baginda bahawa beliau tidak mempunyai sebarang 
hadiah disebabkan kemiskinan yang menghambat 
kehidupannya. Cuma beliau mempunyai seorang anak 
lelaki yang bernama ‘Anas bin Malik. Ibu mulia ini 
terus menghadiahkan anak kesayangannya untuk 
menjadi khadam dan pembantu Baginda Rasulullah 
Shallallhu'Alaihi Wassalam, Akhirnya Sayyidina 
‘Anas telah menjadi pembantu, murid, pengikut, dan 
sahabat Baginda sehingga Rasulullah Shallallhu'Alaihi 
Wassalam memberi gelaran Abu Hamzah (singa) 
kepadanya. Beliau juga pemilik sandal dan kantung 
kulit Rasulullah dan pernah berkata “Aku sangat 
mendambakan bertemu Rasulullah” 



Pernah pada suatu hari ibunya bertemu dengan 
Baginda Rasulullah Shallallahu Alaihi Wassalam lalu 
memohon kesejahteraan buat beliau lalu Rasulullah 
Shallallahu' Alaihi Wassalam berdoa, 

“Ya Allah, Banyakkanlah hartanya, anaknya 
dan masukkanlah dia ke dalam Syurga”. 

Abu Hurairah Radhiyallahu'Anhu berkata “Saya 
tidak pemah melihat seorang Shahabat pun yang 
Shalatnya mirip Rasulullah Shallallahu'Alaihi 
Wassalam selain daripada Ibnu Ummu Sulaym (Anas 
bin Malik). Manakala Tsumamah berkata “Anas 
bershalat sehingga kakinya bengkak dan 
mengeluarkan darah kerana Shalatnya sangat 
panjang, semoga Allah Subhanahu Wa Ta’ala 
meridhainya. Ketaatan, ketaqwaan dan keberanian 
beliau dalam memperjuangkan Islam terserlah dari 
kecil kerana beberapa kali beliau tumt serta 
mengikuti Rasulullah Shallallahu'Alaihi Wassalam 
keluar berperang berjihad menegakkan Islam. 
Dikatakan kepada beliau, apakah engkau 
menyaksikan Perang Badar? Beliau menjawab 
“Kemanakah saya kalau sampai tidak hadir?” 

Dikatakan bahawa Anas adalah Shahabat 
Rasulullah Shallallahu'Alaihi Wassalam di Basrah 
yang paling terakhir wafatnya. Ketika sakit dia sering 
menyumh agar ditalqinkan LA ILAHA ILLA 
ALLAH kerana mengatakan Malaikat Maut sudah 
datang sehingga menghembuskan nafasnya yang 
terakhir bersama di sisinya tongkat kecil Baginda 
Rasulullah Shallallahu ‘Alaihi Wassalam. 

Anas bin Malik telah wafat pada umur 107 tahun 
pada hari jumaat, tahun 93H. 

Allah Ta’ala berfirman pada Surah Al-Isra ayat 79: 



Q) L L1_L> dLj dlLLj Cj I dJJ djiL jLJI J-«j 



“Dan bangunlah pada sebahagian dari waktu malam serta kerjakanlah Sembahyang 
Tahajjud padanya sebagai sembahyang tambahan bagimu, semoga Tuhanmu 
membangkit dan menempatkanmu pada Hari Akhirat di tempat yang terpuji.” 

Diriwayatkan dari ‘Ubadah Ibni Ash-Shamit Radhiyallahu ‘Anhu, bahawa Nabi Shallallahu 
‘Alaihi Wasallam telah bersabda, 

“Barangsiapa yang bangun pada malam hari dan mengatakan: “Tiada Tulian selain 
Allah, tiada sekutu bagiNya, Dia Pemitik Kerajaan dan segala puji hanya untukNya, Dia 
Mahakuasa, segala puji hanya untuk Allah, seluruh keagungan lianya untuk Allah, tiada 
tuhan selain Allah, Allah Mahabesar, tiada daya dan kuasa kecuati dengan iz.in Allah,” 
kemudian mengatakan, “Ya Allah, ampunilah daku” atau berdoa kepada Allah, maka 
doanya akan dikabulkan dan apabila dia berwudhu dan mengerjakan sembahyang 
malam Shalat Tahajjud, maka Shalatnya akan diterima Allah.” [Shahih Al-Bukhari] 



